Κανονισμός (ΕΚ) αριθ. 1688/2003 της Επιτροπής

της 25ης Σεπτεμβρίου 2003

για την κατάργηση ορισμένων κανονισμών στους τομείς του λυκίσκου, του καπνού, του οίνου και του πρόβειου και αιγείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1696/71 του Συμβουλίου, της 26ης Ιουλίου 1971, για την κοινή οργάνωση των αγορών στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 1514/2001(2), και ιδίως το άρθρο 17 παράγραφος 4,

τον κανονισμό (ΕΟΚ) αριθ. 879/73 του Συμβουλίου, της 26ης Μαρτίου 1973, περί χορηγήσεως και καταβολής των ενισχύσεων που παρέχονται από τα κράτη μέλη σε αναγνωρισμένες ομάδες παραγωγών στον τομέα του λυκίσκου(3), όπως τροποποιήθηκε από τον κανονισμό (ΕΟΚ) αριθ. 2254/77(4), και ιδίως το άρθρο 5 παράγραφος 2,

τον κανονισμό (ΕΚ) αριθ. 2075/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα του καπνού(5), όπως τροποποιήθηκε τελευταία από τον κανονισμό (ΕΚ) αριθ. 806/2003(6), και ιδίως το άρθρο 7,

τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(7), όπως τροποποιήθηκε τελευταία από τον κανονισμό (ΕΚ) αριθ. 806/2003, και ιδίως το άρθρο 7 παράγραφος 2 και το άρθρο 46 παράγραφος 1,

τον κανονισμό (ΕΚ) αριθ. 2529/2001 του Συμβουλίου, της 19ης Δεκεμβρίου 2001, περί κοινής οργανώσεως αγοράς στον τομέα του πρόβειου και αιγείου κρέατος(8), και ιδίως το άρθρο 8 παράγραφος 5 και το άρθρο 9 παράγραφος 5,

Εκτιμώντας τα ακόλουθα:

(1) Ορισμένοι κανονισμοί της Επιτροπής στους τομείς του λυκίσκου, του καπνού, του οίνου και του πρόβειου κρέατος, δεν εφαρμόζονται πλέον είτε λόγω καθιέρωσης στα πλαίσια της βασικής νομοθεσίας τροποποιήσεων που είναι ασύμβατες με την εφαρμογή τους είτε γιατί οι διατάξεις τους ενσωματώθηκαν σε άλλες πράξεις, κι αυτό είτε λόγω εκπλήρωσης των λόγων για τους οποίους υιοθετήθηκαν οι εν λόγω κανονισμοί είτε σε συνέχεια μεταβολών που υπεισήλθαν στις σχετικές αγορές ή στις συνθήκες που διέπουν τις αγορές αυτές.

(2) Για λόγους σαφήνειας και νομικής ασφάλειας, ενδείκνυται συνεπώς η κατάργηση των εν λόγω κανονισμών.

(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κανονισμοί που περιλαμβάνονται στο παράρτημα καταργούνται.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Σεπτεμβρίου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 175 της 4.8.1971, σ. 1.

(2) ΕΕ L 201 της 26.7.2001, σ. 8.

(3) ΕΕ L 86 της 31.3.1973, σ. 26.

(4) ΕΕ L 261 της 14.10.1977, σ. 3.

(5) ΕΕ L 215 της 30.7.1992, σ. 70.

(6) ΕΕ L 122 της 16.5.2003, σ. 1.

(7) ΕΕ L 179 της 14.7.1999, σ. 1.

(8) ΕΕ L 341 της 22.12.2001, σ. 3.

ΠΑΡΑΡΤΗΜΑ

Λυκίσκος

Κανονισμός (ΕΟΚ) αριθ. 1010/73 της Επιτροπής της 13ης Απριλίου 1973 περί καθορισμού της εννοίας των εξόδων διαχειρίσεως των αναγνωρισμένων ομάδων παραγωγών στον τομέα του λυκίσκου(1).

Κανονισμός (ΕΟΚ) αριθ. 1460/73 της Επιτροπής, της 16ης Μαΐου 1973 περί αιτήσεων αποδόσεως των ενισχύσεων που χορηγούνται από τα κράτη μέλη στις αναγνωρισμένες ομάδες παραγωγών λυκίσκου(2), όπως τροποποιήθηκε από τον κανονισμό (ΕΟΚ) αριθ. 1084/79(3).

Καπνός

Κανονισμός (ΕΟΚ) αριθ. 1726/70 της Επιτροπής, της 25ης Αυγούστου 1970, περί των λεπτομερειών της χορηγήσεως πριμοδοτήσεως του καπνού σε φύλλα(4), όπως τροποποιήθηκε τελευταία από τον κανονισμό (ΕΚ) αριθ. 3477/93(5).

Οίνος

Κανονισμός (ΕΟΚ) αριθ. 1135/70 της Επιτροπής, της 17ης Ιουνίου 1970, περί της γνωστοποιήσεως των φυτεύσεων και των επαναφυτεύσεων αμπέλου για τον έλεγχο της αναπτύξεως των φυτειών(6), όπως τροποποιήθηκε από την πράξη προσχώρησης της Ελλάδας.

Κανονισμός (ΕΟΚ) αριθ. 1594/70 της Επιτροπής, της 5ης Αυγούστου 1970, περί δηλώσεων, εκτελέσεως και ελέγχου των εργασιών εμπλουτισμού, αυξήσεως και μειώσεως της οξύτητας στον τομέα του οίνου(7), όπως τροποποιήθηκε τελευταία από τον κανονισμό (ΕΟΚ) αριθ. 2240/89(8).

Πρόβειο και αίγειο κρέας

Κανονισμός (ΕΚ) αριθ. 826/94 της Επιτροπής, της 13ης Απριλίου 1994, για την τροποποίηση των κανονισμών (ΕΟΚ) αριθ. 2385/91 και (ΕΟΚ) αριθ. 3567/92 για ορισμένες λεπτομέρειες εφαρμογής του κανονισμού (ΕΟΚ) αριθ. 3013/89 του Συμβουλίου όσον αφορά την ενσωμάτωση των δικαιωμάτων που είναι ανώτερα από τα όρια των 1000/500 κεφαλών εντός των ατομικών ορίων(9).

Κανονισμός (ΕΚ) αριθ. 2134/95 της Επιτροπής, της 7ης Σεπτεμβρίου 1995, για τροποποίηση του κανονισμού (ΕΟΚ) αριθ. 2814/90 και τη θέσπιση ορισμένων λεπτομερειών εφαρμογής του κανονισμού (ΕΟΚ) αριθ. 3013/89 του Συμβουλίου όσον αφορά τη μεταβίβαση δικαιωμάτων πριμοδότησης μεταξύ μελών της ίδιας ομάδας παραγωγών καθώς επίσης και την αύξηση των δικαιωμάτων πριμοδότησης υπέρ ορισμένων παραγωγών στην Ιταλία και στην Ελλάδα στον τομέα του πρόβειου και αιγείου κρέατος(10).

(1) ΕΕ L 100 της 14.4.1973, σ. 32.

(2) ΕΕ L 145 της 2.6.1973, σ. 1.

(3) ΕΕ L 135 της 1.6.1979, σ. 57.

(4) ΕΕ L 191 της 27.8.1970, σ. 1.

(5) ΕΕ L 317 της 18.12.1993, σ. 30.

(6) ΕΕ L 134 της 19.6.1970, σ. 2.

(7) ΕΕ L 173 της 6.8.1970, σ. 23.

(8) ΕΕ L 215 της 26.7.1989, σ. 16.

(9) ΕΕ L 95 της 14.4.1994, σ. 8.

(10) ΕΕ L 214 της 8.9.1995, σ. 12.